เกาะอิซาเบลา (หมู่เกาะกาลาปาโกส)

เกาะอิซาเบลา (สเปน: Isla Isabela) เป็นเกาะใหญ่สุดของหมู่เกาะกาลาปาโกส มีพื้นที่ 4,586 ตารางกิโลเมตร (1,771 ตารางไมล์) และยาว 100 กิโลเมตร (62 ไมล์) โดยมีพลเมืองอาศัยอยู่บนเกาะน้อยกว่า 2000 คน เกาะนี้ตั้งอยู่คร่อมเส้นศูนย์สูตร ชื่อ ชื่อต้นฉบับในภาษาสเปนของเกาะนี้คือ เกาะซันตาอิซาเบลา (Isla Santa Isabela หรือ Ysla Santa Ysabel) ซึ่งอุทิศแด่อีซาเบลแห่งโปรตุเกส ราชินีแห่งอารากอนที่ได้รับการประกาศเป็นนักบุญโดยสมเด็จพระสันตะปาปาเออร์บันที่ 8 ในวันที่ 24 มิถุนายน ค.ศ. 1626 ต่อมาทางเอกวาดอร์ได้เปลี่ยนชื่อเกาะเป็นเกาะอิซาเบลาอย่างเป็นทางการใน ค.ศ. 1892 เพื่อฉลองครบรอบ 400 ปีที่คริสโตเฟอร์ โคลัมบัสเดินทางครั้งแรก โดยเปลี่ยนชื่อนี้ไปเป็นพระนามสมเด็จพระราชินีนาถอิซาเบลที่ 1 แห่งกัสติยา ผู้สนับสนุนการเดินทาง อิซาเบลากับเกาะเฟร์นันดินาใกล้เคียง—ซึ่งอุทิศแด่พระเจ้าเฟร์นันโดที่ 2 แห่งอารากอน พระราชสวามี—ก็ยังคงรักษาชื่อที่มอบให้บนเกาะที่สามและสี่ที่โคลัมบัสค้นพบระหว่างการเดินทาง ชื่อเกาะนี้ในภาษาอังกฤษในอดีตคือ เกาะดยุคแห่งอัลเบมาร์ล (Duke of Albemarl's Island) หรือ เกาะอัลเบมาร์ล (Albemarle Island) ซึ่งมอบให้โดยแอมโบรส คาวลีย์ โจรสลัดชาวอังกฤษใน ค.ศ. 1684 เพื่ออุทิศแด่คริสโตเฟอร์ มองค์ ดยุคแห่งอัลเบมาร์ลที่ 2 ภูมิศาสตร์ เกาะอิซาเบลาเป็นเกาะที่ใหญ่ที่สุดในหมู่เกาะกาลาปาโกส โดยมีพื้นที่ 4,586 ตารางกิโลเมตร (1,771 ตารางไมล์) และยาว 100 กิโลเมตร (62 ไมล์) เกาะอิซาเบลาใหญ่กว่าเกาะอื่น ๆ ในกาลาปาโกสทั้งหมด โดยใหญ่กว่าซันตากรุซ เกาะที่ใหญ่เป็นอันดับ 2 ในหมู่เกาะถึง 4 เท่า อ้างอิง บรรณานุกรม แหล่งข้อมูลอื่น แม่แบบ:Commons+cat คู่มือการท่องเที่ยว Isabela Island (Galápagos) จากวิกิท่องเที่ยว (ในภาษาอังกฤษ) Galapagos Conservancy